การวางรากฐาน การระบายความรู้สึกทางวาจา การเขียนความรู้สึกลงบนกระดาษ การระบายความรู้สึกตัวเองอย่างสร้างสรรค์
การระบายความรู้สึกของตัวเองซึ่งเป็นความสามารถในการสื่อสารและแสดงความรู้สึกออกมาอย่างจริงใจนั้นคือปัจจัยสำคัญต่อการเดินทางเพื่อค้นพบตัวตนที่แท้จริงของคุณ คุณสามารถเริ่มค้นหาตัวตนที่แท้จริงด้วยการรับฟังตัวเอง รับฟังความรู้สึกและวิธีที่คุณต้องการโต้ตอบกับสถานการณ์ต่างๆ สิ่งนี้สามารถทำให้คุณเข้าใจความรู้สึกและอารมณ์ได้มากขึ้นซึ่งช่วยให้คุณเริ่มระบายความรู้สึกของตัวเองได้ อารมณ์เป็นสิ่งที่ท้าทายและมันอาจเป็นเรื่องยากในการเรียนรู้วิธีรับฟังและพูดถึงความรู้สึกเหล่านี้ คุณอาจจะไม่รู้วิธีการระบายอารมณ์ของตัวเองอย่างปลอดภัย คุณอาจจะไม่มีประสบการณ์มากนักกับการทำความเข้าใจสิ่งที่คุณรู้สึก มันเป็นเรื่องปกติคุณจะทิ้งอารมณ์เหล่านั้น ที่จะรู้สึกกับนายหรือขายหน้ากับอารมณ์ที่คุณมีหรือซ่อนอารมณ์ของตัวเองอย่างสิ้นเชิง  เช่น เพื่อนของคุณลืมว่าคุณนัดกันและไม่มาตามนัดหรือโทรหาคุณ คุณสามารถรู้สึกโกรธและเสียใจเกี่ยวกับสถานการณ์นี้ รับรู้ว่าอารมณ์โกรธและเสียใจของคุณเป็นเรื่องปกติและเข้าใจได้ อย่าเก็บงำความรู้สึกถึงแม้ว่าเพื่อนขอโทษก็ตาม คุณมีสิทธิ์ที่จะรู้สึกและระบายความรู้สึกนั้น การเข้าใกล้อารมณ์ของตัวเองมากขึ้นจะทำให้คุณรับรู้ตัวตนที่แท้จริงมากขึ้น ยิ่งคุณเข้าใจตัวตนที่แท้จริงของคุณมากเท่าไหร่ คุณก็จะรู้สึกกังวล หดหู่หรือไม่พอใจน้อยลงในชีวิตโดยรวม สิ่งนี้อาจเป็นประสบการณ์ใหม่สำหรับคุณ วิธีที่ดีที่สุดในการเข้าใจความรู้สึกคือรับรู้ร่างกายของตัวเอง วิธีง่ายๆ เพื่อทดสอบสิ่งนี้คือสังเกตวิธีที่ร่างกายตอบโต้กับสถานการณ์ทางอารมณ์ คุณสามารถเริ่มด้วยบางอย่างที่ง่ายดาย เช่น ความโกรธที่มีต่อความยากลำบากบนท้องถนน ไม่ว่าคุณจะนั่งรถเมล์หรือขับรถ คุณก็อาจจะรู้สึกหงุดหงิดหรือโกรธกับสภาพจราจรและระบุได้ว่าเป็นความรู้สึกโกรธ  สังเกตว่าส่วนใดของร่างกายที่เกร็ง เกิดอะไรขึ้นกับการหายใจของคุณและเกิดอะไรขึ้นกับช่องท้องหรือท้อง คุณจะต้องหาวิธีแปรอารมณ์ในรูปแบบที่ดิบและไม่แก้ไขให้เป็นบางอย่างที่สร้างสรรค์ซึ่งไม่ทำร้ายคนอื่น ส่วนหนึ่งของการเรียนรู้วิธีระบายอารมณ์คือการเรียนรู้วิธีระบายความรู้สึกอย่างปลอดภัยโดยไม่ทำร้ายตัวเองหรือคนอื่น ใช้บันทึกของคุณเพื่อตีกรอบความคิดที่โกรธให้เป็นประโยคที่ระบายและรับรู้ความรู้สึกแต่จะไม่ทำให้คุณถูกไล่ออกหรือตกที่นั่งลำบาก   เช่น แทนที่จะตะโกนใส่บางคนและบอกว่าคุณเกลียดเขาก็ควรใช้สมุดบันทึกเพื่อเขียนวิธีระบายความรู้สึกต่างๆ ซึ่งจะไม่ส่งผลเสียที่ตามมาในชีวิตของคุณ เขียนประโยค เช่น “เวลาที่เจ้านายทำสิ่งนี้ ฉันรู้สึกโกรธ” หรือ “เมื่อพ่อแม่ตะโกนใส่ฉัน ฉันรู้สึกโกรธ” คุณกำลังให้อำนาจกับตัวเองเพื่อรู้สึกถึงอารมณ์โดยไม่ทำให้อารมณ์มีอำนาจเหนือคุณ   วิธีนี้ได้ผลกับอารมณ์อื่นๆ เช่นกัน คุณต้องรู้สึกสบายใจกับอารมณ์ของตัวเองโดยไม่มองว่าเป็นสีดำหรือสีขาว วิธีนี้จะทำให้คุณปล่อยให้อารมณ์ชี้นำเพื่อรู้ว่าเมื่อไหร่ที่ถึงเวลาพูดและเมื่อไหร่ที่คุณควรระบายอารมณ์ของตัวเองอย่างเป็นส่วนตัวและเดินหน้าต่อไป   เช่น พนักงานอาจจะรู้สึกโกรธ อย่างไรก็ตาม คุณต้องถามตัวเองในสถานการณ์นั้นว่ามันจะมีประโยชน์กับคุณอย่างไร เจ้านายจะได้ยินคุณหรือไม่? เจ้านายจะเข้าใจหรือเปล่า? จะดีกว่าหรือไม่ถ้าคุณระบายความรู้สึกโกรธที่บ้านโดยเขียนในสมุดบันทึกแทนที่จะเผชิญหน้า? คุณต้องซื่อตรงกับอารมณ์และระบายอารมณ์อย่างเหมาะสม   คนส่วนใหญ่ระบายอารมณ์อย่างไม่เหมาะสมและเครื่องมือทางอารมณ์ที่เรียบง่ายได้หายไปจากชีวิตของพวกเรา การระบายอารมณ์เป็นสิ่งที่สำคัญของการใช้ชีวิตทางอารมณ์ที่ดี กำหนดขอบเขตความสัมพันธ์ของคุณรู้สึกเข้าใจและได้รับความต้องการทางอารมณ์ ใช้ประโยคแทนตัวเองเสมอเมื่อระบายความรู้สึกให้ผู้อื่น พูดว่า “เมื่อเธอเล่าให้ฟังว่าเกิดอะไรขึ้น ฉันรู้สึกเสียใจกับเธอและสิ่งที่ต้องเผชิญ” สิ่งนี้สามารถใช้กับความสัมพันธ์ได้เช่นกัน เช่น ลองพูดว่า “เมื่อเธอรู้สึกโกรธที่ฉันทำผิด ฉันรู้สึกอับอาย” หรือ “เมื่อเธอพูดสิ่งที่ไม่ดีเกี่ยวกับฉัน ฉันรู้สึกโกรธ” ด้วยวิธีนี้คุณกำลังแบกรับความรับผิดชอบสำหรับตัวเอง อารมณ์และอธิบายความรู้สึก การเรียนรู้ที่จะเบี่ยงเบนอารมณ์ที่คุณรู้สึกอาจเป็นเรื่องยากและคุณต้องฝึกฝน ถ้าหากคุณไม่คุ้นชินกับการระบายอารมณ์ คุณสามารถมองสิ่งนี้ว่าเป็นการฝึกยกน้ำหนัก ในตอนแรกกล้ามเนื้อทางอารมณ์ของคุณอาจจะเจ็บ อ่อนล้าและไม่คุ้นชินกับการถูกใช้อย่างหนักและเอาใจใส่ การค้นพบตัวตนที่แท้จริงและเรียนรู้ที่จะระบายความรู้สึกของตัวเองไม่ใช่เรื่องง่าย อย่างไรก็ตามการใช้ชีวิตที่แท้จริงและรู้สึกเหมือนว่าคุณกำลังให้เกียรติตัวเองเช่นเดียวกับรับรู้ถึงอารมณ์ของคุณจะทำให้คุณมีประสบการณ์ชีวิตที่แท้จริงที่เข้มข้น ลึกซึ้งและมีความเป็นมนุษย์มากกว่า เริ่มจดบันทึกอารมณ์ในบันทึกความรู้สึกซึ่งเป็นสมุดโน้ตเล่มเล็กหรือโทรศัพท์มือถือ ทำสิ่งนี้ในครั้งต่อไปที่คุณดูหนังเรียกน้ำตาเพื่อจดบันทึกความเศร้า เขียนว่าคุณตอบโต้ทางกายอย่างไรต่อความเศร้า คุณร้องไห้ยากไหม? ช่วงอกของคุณรู้สึกอย่างไรเมื่อคุณรู้สึกเศร้า? พยายามไม่คิดอะไรในขณะที่คุณจดบันทึกความรู้สึกและจดจ่ออยู่กับวิธีที่ร่างกายตอบโต้ สิ่งนี้จะช่วยให้คุณเริ่มเข้าใจความรู้สึกของตัวเองแทนที่จะโยนอารมณ์เหล่านั้นทิ้งไป คุณอาจจะมีพฤติกรรมบอกตัวเองว่าคุณเพียงแค่ทำตัวงี่เง่าที่รู้สึกแบบนั้น คุณอาจจะบอกตัวเองไม่ให้รู้สึกแบบนั้นด้วย เมื่อคุณคุ้นชินกับการรับรู้วิธีที่ร่างกายตอบโต้กับอารมณ์แล้วคุณจะโยนอารมณ์เหล่านั้นทิ้งได้ยากขึ้น ร่างกายของคุณตอบโต้ด้วยเหตุผลบางอย่างและคุณต้องระบุเหตุผลนั้น หยิบสมุดบันทึกขึ้นมาและจดบันทึกความรู้สึกแตกต่างกันที่คุณมีในวันนั้น   เช่น เขียนว่า “วันนี้ที่ทำงานเจ้านายทำให้ฉันโกรธมาก” ระบุความโกรธและเขียนว่าทำไมคุณถึงโกรธ ทำสิ่งนี้กับทุกอารมณ์ที่คุณรู้สึกในแต่ละวัน คุณอาจจะประหลาดใจกับแผนภูมิอารมณ์ที่คุณมีเมื่อคุณเริ่มใส่ใจ มนุษย์เป็นสิ่งมีชีวิตที่มีอารมณ์และคุณอาจจะถูกตัดขาดจากสิ่งที่คุณรู้สึกอย่างแท้จริงได้ง่ายในโลกที่หมุนเร็วใบนี้ คิดว่าคุณต้องการรับมือกับสถานการณ์ต่างๆอย่างไรเพื่อที่จะสามารถระบายความรู้สึกได้ดีขึ้นในแต่ละวัน จากนั้นคุณสามารถฝึกวิธีรับมือกับสถานการณ์ต่างๆ ใช้เจ้านายหรือหัวหน้าเป็นตัวอย่างอีกครั้ง เริ่มเขียนว่าคุณต้องการพูดกับพวกเขาอย่างไร อย่าแก้ไขตัวเองและทำให้การเขียนดิบและเป็นกราฟิคตามต้องการ   ถ้าหากคุณเห็นบางอย่างในวันนั้นที่ทำให้คุณเสียใจ เช่น ใครบางคนที่เครียดหรือสัตว์หลงทาง เขียนความเศร้าแบบไม่กลั่นกรองลงในบันทึกของคุณอีกทั้งยังสังเกตวิธีที่ร่างกายของคุณตอบโต้ หาวิธีเพื่อระบายความรู้สึกตัวเองอย่างสร้างสรรค์ซึ่งทำให้คุณมีความสุข ลองระบายสี วาดภาพหรือวาดเค้าโครงร่างถ้าคุณชอบ สีอะคริลิคราคาไม่แพงและสามารถใช้บนทุกพื้นผิว เข้าถึงสีสันต่างๆ และอารมณ์ที่คุณรู้สึกได้จากสีเหล่านั้น   หาสมุดวาดภาพที่ไม่มีเส้นและลองวาดรูปหรือวาดเค้าโครงร่างโดยอิงจากสิ่งที่คุณรู้สึกภายใน โรงเรียนและพิพิธภัณฑ์ศิลปะมากมายเปิดสอนการวาดภาพแบบไม่มีค่าใช้จ่ายถ้าหากคุณต้องการเริ่มต้นในบรรยากาศที่มีหลักการมากขึ้น ปล่อยให้ตัวตนและอารมณ์จากภายในของคุณนำทางในขณะที่คุณสร้างสรรค์งานศิลปะ การใช้เวลาเพื่อนั่งลงและระบายสีหรือวาดภาพเป็นสิ่งที่ผ่อนคลาย อย่าตัดสินความสามารถของคุณ การระบายความรู้สึกอย่างสร้างสรรค์ไม่ใช่การเป็นลีโอนาโด ดาวินชีคนต่อไปแต่มันคือการกระทำของการสร้างสรรค์ การเรียนรู้ที่จะระบายความรู้สึกของตัวเองหมายถึงการเรียนรู้ที่จะทำความรู้จักตัวเอง การปลดปล่อยด้านที่สร้างสรรค์ของคุณอาจเป็นวิธีที่น่าประหลาดใจและเติมเต็มเพื่อรับรู้ว่าแท้จริงแล้วคุณเป็นใคร การตัดแปะเป็นงานฝีมือที่สนุกที่ทำให้คุณได้ระบายความรู้สึก สิ่งที่คุณต้องใช้คือนิตยสารเล่มเก่าหรืออะไรก็ตามที่มีรูปภาพ กระดาษการ์ดบอร์ดและกาวแท่ง หารูปที่เชื่อมโยงกับสิ่งที่คุณรู้สึกและต้องการระบาย ใช้คำพูดและหัวข้อเพื่อเน้นภาพเหล่านั้น   อย่าจำกัดตัวเองอยู่เพียงแค่กระดาษการ์ดบอร์ด ตัดแปะลงในสมุดบันทึกหรือสมุดวาดรูป ตกแต่งกล่อง แฟ้มเก่าๆ หรืออะไรก็ตามที่คุณมีซึ่งคุณต้องการใช้เพื่อระบายความรู้สึก ระบายสิ่งที่คุณรู้สึกทางการเมือง ทางจิตวิญญาณ ทางโลกหรือทำให้เป็นส่วนตัวสำหรับชีวิตของคุณ บางครั้งการระบายความรู้สึกด้วยการเคลื่อนไหวทางร่างกายสามารถปลดปล่อยความรู้สึกและความต้องการจากภายใน รู้สึกสบายใจกับตัวเองด้วยการเคลื่อนไหวไปรอบๆ และเต้นรำ เต้นเป็นส่วนตัวภายในบ้านหรือออกไปยังแดนซ์คลับ ฟังเพลงที่เข้ากับอารมณ์และคุณชอบ   ถ้าหากคุณโกรธก็ควรเปิดเพลงที่สะท้อนถึงความโกรธและปล่อยให้ร่างกายเคลื่อนไหว ทำสิ่งเดียวกันเมื่อคุณรู้สึกมีความสุข เสียใจหรือหวาดกลัว ลองเต้นรำกับเพลงที่จะช่วยเปลี่ยนอารมณ์ของคุณ เช่น เต้นรำกับเพลงที่ทำให้คุณรู้สึกมีพลังถ้าหากคุณกำลังรู้สึกกลัวหรือเพลงที่ทำให้คุณรู้สึกมีความสุขถ้าหากคุณกำลังเสียใจ ลองเข้าเรียนเต้นรำถ้าหากคุณต้องการเต้นในสภาพแวดล้อมที่มีหลักการ มีโรงเรียนสอนเต้นที่เปิดสอนสำหรับผู้ฝึกหัดเต้นรำโดยไม่ต้องใช้เวลามากมาย เข้าเรียนเต้นฮิปฮอป แจ๊สหรือบัลเล่ต์ตราบใดที่มันเหมาะสมกับคุณและนิสัยของคุณมากที่สุด วิธีที่ดีในการระบายความรู้สึกคือผ่านการเขียน เขียนบทกวีหรือเรื่องสั้นโดยใช้จินตนาการที่อิงจากความรู้สึกที่แท้จริงและชีวิต จดจ่อกับสิ่งที่คุณรู้สึกและเขียน ละทิ้งความคาดหวังของความสมบูรณ์แบบหรือแม้แต่การแสดงงานเขียนของคุณให้คนอื่นดู การระบายตัวเองอย่างสร้างสรรค์เป็นเรื่องของคุณและการใช้เวลาเพื่อเรียนรู้เกี่ยวกับตัวตนที่คุณเป็นและตัวตนที่อยู่ภายใน  การปลดปล่อยตัวเองด้วยการเขียนสามารถทำให้คุณเข้าใจอย่างถ่องแท้และให้คุณรับรู้ถึงความคิดและความรู้สึกที่คุณอาจจะไม่รู้ว่าคุณมีอยู่ภายใน การร้องเพลงเป็นกิจกรรมที่ดีเยี่ยมถึงแม้ว่าคุณร้องเพลงไม่เก่งก็ตาม คุณสามารถร้องเพลงได้ทุกที่ เช่น ในรถ ในห้องอาบน้ำหรือห้องนั่งเล่น ละทิ้งความคาดหวังของทักษะหรือการร้องเพลงอย่างไรที่ติและปล่อยให้เสียงของคุณเป็นที่ได้ยิน เข้าถึงอารมณ์และร้องเพลงที่สะท้อนความเป็นคุณ  ร้องเพลงที่ให้เกียรติความรู้สึกของคุณ เช่น ความเศร้า ความสูญเสีย ความโกรธ ความรักและความสุข ปล่อยให้คุณเป็นตัวของตัวเองตลอดเพลง ถ้าการร้องเพลงเป็นสิ่งที่ทำให้คุณรู้สึกว่าเป็นตัวของตัวเอง คุณก็สามารถนำเสนอสิ่งนี้ในโลกแห่งความจริงเช่นเดียวกัน ลองร้องคาราโอเกะหรือเข้าร่วมกลุ่มร้องเพลงในชุมชน เชื่อมต่อกับดนตรีที่ทำให้คุณรู้สึกว่าคุณกำลังระบายชีวิต ความรู้สึกและตัวเอง
รับฟังตัวเอง. รับรู้อารมณ์ของตัวเอง. จดจ่ออยู่กับวิธีที่ร่างกายตอบโต้. ระบายความรู้สึกอย่างปลอดภัย. เปลี่ยนแผนการให้เป็นการกระทำ. ใช้ประโยคแทนตัว. ฝึกฝน. เริ่มจดบันทึกความรู้สึก. เป็นเจ้าของอารมณ์. เขียนว่าคุณต้องการระบายความรู้สึกอย่างไร. ลองระบายสี วาดภาพหรือวาดเค้าโครงร่าง. เริ่มตัดแปะ. เต้นรำ. เขียนอย่างสร้างสรรค์. ร้องเพลง.
https://www.wikihow.com/Express-Yourself https://www.wikihow.com/Express-Yourself https://www.wikihow.com/Express-Yourself https://www.wikihow.com/Express-Yourself
Laying the Groundwork Expressing Yourself Verbally Writing Down How You Feel Expressing Yourself Creatively